साबुदाण्याचं थालीपीठ



साहित्य
२ वाट्या साबुदाणा
२ मध्यम बटाटे (शिजवलेले)
१/२ वाटी शेंगदाण्यांचा कूट
५-६ हिरव्या मिरच्या
अर्धी वाटी चिरलेली कोथिंबीर
१ चमचा लिंबाचा रस
१ चमचा जीरे
१/२ चमचा जीरेपूड
चवीपुरते मिठ
तेल/ तूप
थालिपीठ थापण्यासाठी प्लास्टीकची शिट

कृती
 साबुदाणे पाण्यात भिजवावे.उरलेले पाणी काढून टाकावे. ३-४ तास भिजत ठेवावेत.
 शिजलेले बटाटे नीट कुस्करून घ्यावे.
 मिरच्या बारीक वाटून घ्याव्यात.
 शेंगदाण्याचा कूट : शेंगदाणे भाजून त्याची साले काढावीत आणि मिक्सरवर बारीक करावेत.
 भिजवलेला साबुदाणा, शिजवलेले बटाटे, मिरच्यांचे वाटण, जीरे, जीरेपूड, शेंगदाण्याचा कूट, कोथिंबीर, लिंबाचा रस आणि चवीपुरते मीठ घालून नीट मिक्स करावे. मिश्रणाचे मध्यम आकाराचे गोळे करावे.
 प्लास्टीक शिटला तूपाचा हात लावून गोळे थापावे. थालिपीठाच्या मध्यभागी तूप सोडण्यासाठी एक छिद्र करावे.
 नॉनस्टीक तव्यावर थोडे तूप सोडावे. मिडीयम हाय हिटवर थालिपीठाला झाकण ठेवून वाफ काढावी. दोन्ही बाजूने खरपूस करून घ्यावे. दही, मिरचीचा ठेचा, किंवा लिंबाचे गोड लोणचे यांबरोबर हे थालिपीठ छान लागते.

खाद्यपदार्थ